**Ministru kabineta noteikumu projekta**

**“Kārtība, kādā grāmatvedībā novērtē un finanšu pārskatos norāda uzņēmuma mantu un saistības, ja uzņēmuma vai tā struktūrvienības darbība tiek izbeigta”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Noteikumu projekta “Kārtība, kādā grāmatvedībā novērtē un finanšu pārskatos norāda uzņēmuma mantu un saistības, ja uzņēmuma vai tā struktūrvienības darbība tiek izbeigta” mērķis ir izpildīt Valsts nodokļu politikas pamatnostādnēs 2018.-2021.gadam doto uzdevumu, pārskatot un pilnveidojot pašreizējo normatīvo regulējumu attiecībā uz grāmatvedības kārtošanu, un to saskaņojot ar Grāmatvedības likumā paredzēto pilnvarojumu.  Noteikumu projekts stājas spēkā 2022.gada 1.janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2017.gada 24.maija rīkojums Nr.245 “Par Valsts nodokļu politikas pamatnostādnēm 2018.-2021.gadam” (prot. Nr.23 21.§), Rīcības virziens - uzņēmumu investīciju stimulēšana un uzņēmumu starptautiskās konkurētspējas paaugstināšana, 2.4. uzdevums: Tiesību normu sakārtošana grāmatvedības jomā, 2.4.1.apakšpunkts - Izstrādāt jaunu likumu “Par grāmatvedību”, lai tas būtu atbilstošs juridiskās tehnikas prasībām, ietverot lietoto terminu plašāku skaidrojumu un papildu regulējuma noteikšanu, kā arī nosakot likuma mērķi un darbības jomu. Pārskatīt un pilnveidot arī uz šī likuma pamata izdotos Ministru kabineta noteikumus.  Saskaņā ar doto uzdevumu izstrādātā un Saeimā 2021.gada 10.jūnijā pieņemtā Grāmatvedības likuma (turpmāk – likums) 21.panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Pašreizējā situācija un problēmas, kuru risināšanai tiesību akta projekts izstrādāts**  Saskaņā ar Saeimā 2021.gada 10.jūnijā pieņemtā likuma pārejas noteikumos minēto:  - ar šā likuma pieņemšanu spēku zaudē likums “Par grāmatvedību”;  - Ministru kabinets līdz 2022. gada 1. jūlijam izdod likuma attiecīgajos pantos, tai skaitā 21.panta trešajā daļā minētos noteikumus;  - līdz attiecīgo noteikumu spēkā stāšanas dienai, bet ne ilgāk kā līdz 2022. gada 1. jūlijam ir piemērojami pašlaik spēkā esoši saskaņā ar likumu “Par grāmatvedību” izdotie noteikumi, tai skaitā Ministru kabineta 2003. gada 21. oktobra noteikumi Nr. 583 “Uzņēmuma mantas, arī prasījumu un saistību novērtēšana grāmatvedībā un atspoguļošana finanšu pārskatos, ja uzņēmuma vai tā struktūrvienības darbība tiek izbeigta” (turpmāk – MK noteikumi Nr.583), ciktāl tie nav pretrunā ar šo likumu.  Pašlaik spēkā esošie MK noteikumi Nr.583 bija izdoti 2003.gadā, kopš spēkā stāšanās ir grozīts 3 reizes (pēdējo reizi – 2011.gadā) un atsevišķos aspektos pašlaik šajos noteikumos iekļautais regulējums nepietiekami atspoguļo laika posmā kopš pēdējiem grozījumiem notikušās izmaiņas. Šajā laika posmā:  - ir pieņemts Gada pārskatu un konsolidēto gada pārskatu likums (turpmāk – GPKGPL) un saskaņā ar to izdoti Ministru kabineta 2015.gada 22.decembra noteikumi Nr.775 “Gada pārskatu un konsolidēto gada pārskatu likuma piemērošanas noteikumi” (turpmāk - MK noteikumi Nr.775), kuros noteikta arī mantas un saistību novērtēšanas kārtība uzņēmuma darbības slēguma finanšu pārskatā, kā arī slēguma finanšu pārskata sagatavošanas kārtību, ja likvidācijas vai maksātnespējas procesa gadījumā tiek izbeigta tāda uzņēmuma darbība, uz kuru attiecas GPKGPL;  - grozīts Likums par budžetu un finanšu vadību, nosakot, ka budžeta iestādes, no valsts budžeta daļēji finansētas atvasinātas publiskas personas un budžeta nefinansētas iestādes, reorganizējot vai izbeidzot savu darbību, sagatavo un iesniedz iestādes darbības slēguma pārskatu saskaņā ar normatīvajos aktos par gada pārskatiem noteikto kārtību;  - pieņemts Uzņēmumu ienākuma nodokļa likums, kura 17.panta sestā daļa noteic, ka nodokļa maksātājs, kuram pasludināts maksātnespējas process, bet attiecībā uz kuru administrators nav pieņēmis lēmumu par parādnieka saimnieciskās darbības turpināšanu pilnā vai ierobežotā apjomā, pārskata gada pēdējā taksācijas perioda deklarāciju iesniedz kopā ar bilanci un peļņas vai zaudējumu aprēķinu.  Tomēr pašlaik nav regulējuma attiecībā uz to, kādā kārtībā sagatavo bilanci un peļņas vai zaudējumu aprēķinu, ko sagatavo uzņēmumu ienākuma nodokļa maksātājs, kurš beidz maksāt šo nodokli uzņēmuma maksātnespējas procesa rezultātā. Ne 2010.gadā pieņemtais Maksātnespējas likums, ne arī MK noteikumi Nr.583 neietver šo nepieciešamo regulējumu.  **Tiesiskā regulējuma mērķis un būtība**  Noteikumu projekts “Kārtība, kādā grāmatvedībā novērtē un finanšu pārskatos norāda uzņēmuma mantu un saistības, ja uzņēmuma vai tā struktūrvienības darbība tiek izbeigta” (turpmāk – noteikumu projekts) ir izstrādāts, lai izpildot likuma 21.panta trešajā daļā Ministru kabinetam doto uzdevumu, noteiktu kārtību, kādā grāmatvedībā novērtē un finanšu pārskatos norāda uzņēmuma mantu un saistības, ja uzņēmuma vai tā struktūrvienības darbība tiek izbeigta.  Noteikumu projektā:  1) paredzētā kārtība attiecināta ne tikai uz uzņēmuma darbības izbeigšanu likvidācijas gadījumā (kā tas izriet no pašlaik spēkā esošajiem MK noteikumiem Nr.583), bet arī uz uzņēmuma darbības izbeigšanu maksātnespējas procesa gadījumā (noteikumu projekta 2.nodaļa);  2) pārskatīts un precizēts to gadījumu uzskaitījums, kuros šos noteikumus nepiemēro (noteikumu projekta 2.1. un 2.2.apakšpunkts). Noteikumu projekta 2.2.apakšpunkts saskaņots ar Likuma par budžetu un finanšu vadību 30.panta 10. un 12.daļu, kur noteikts, ka: “Budžeta iestādes, no valsts budžeta daļēji finansētas atvasinātas publiskas personas un budžeta nefinansētas iestādes, reorganizējot vai izbeidzot savu darbību, sagatavo un iesniedz iestādes darbības slēguma pārskatu saskaņā ar normatīvajos aktos par gada pārskatiem noteikto kārtību. Reorganizējot pašvaldību, normatīvajos aktos noteiktā atbildīgā institūcija triju mēnešu laikā no attiecīgās pašvaldības reorganizācijas datuma iesniedz Valsts kasei attiecīgo darbības slēguma pārskatu.”;  3) pārskatīti un precizēti mantas un saistību novērtēšanas noteikumi uzņēmuma likvidācijas procesā un to norādīšanas kārtība uzņēmuma darbības slēguma finanšu pārskata bilancē un peļņas vai zaudējumu aprēķinā (noteikumu projekta 3. un 4.punkts);  4) saglabāts pašreiz MK noteikumos Nr.583 ietvertais atbrīvojums konkrētiemlikuma subjektiem no to īpašumā esošu ķermenisko un bezķermenisko lietu novērtēšanas atbilstoši šo objektu tīrajiem pārdošanas ieņēmumiem (noteikumu projekta 5.punkts);  5) iekļauts skaidrojums par Komerclikumā un Kooperatīvo sabiedrību likumā minētā likvidācijas slēguma finanšu pārskata bilances aktīvā un pasīvā norādāmiem posteņiem (noteikumu projekta 7.punkts);  6) iekļauta atsauce uz MK noteikumu Nr.775 278., 279., 280. un 281.punktā paredzēto mantas un saistību novērtēšanas kārtību uzņēmuma darbības slēguma finanšu pārskatā, kā arī uz 285. un 286.punktā paredzēto slēguma finanšu pārskata sagatavošanas kārtību, ja likvidācijas vai maksātnespējas procesa gadījumā tiek izbeigta tāda uzņēmuma darbība, uz kuru attiecas Gada pārskatu vai konsolidēto gada pārskatu likums (noteikumu projekta 6. un 8.punkts);  7) saglabāts pašreiz MK noteikumos Nr.583 ietvertais regulējums attiecībā uz mantas un saistību novērtēšanu uzņēmuma struktūrvienības darbības izbeigšanas gadījumā (noteikumu projekta 3.nodaļa - 9. un 10.punkts).  Noteikumu projektā nav iekļauts pašlaik spēkā esošo MK noteikumu Nr.583 8.punkts, kas noteic, ka finanšu pārskata bilancē, ko sagatavo uzņēmumu ienākuma nodokļa maksātājs, kurš beidz maksāt šo nodokli uzņēmuma darbības izbeigšanas dēļ un izmanto šā pārskata sastāvā ietverto peļņas vai zaudējumu aprēķinu par pamatu šā nodokļa deklarācijas sagatavošanai, pašu kapitālu bilancē parāda, peļņas vai zaudējumu aprēķina rezultātu iekļaujot atsevišķā postenī. Šis noteikums ir novecojis, jo ir zaudējis spēku likums “Par uzņēmumu ienākuma nodokli”, līdz ar to, peļņas vai zaudējumu aprēķinu vairs neizmanto par pamatu uzņēmumu ienākuma nodokļa deklarācijas sagatavošanai.  Papildus noteikumu projektā paredzētajam jāatzīmē, ka likvidācijas slēguma finanšu pārskata bilancē nedrīkst tikt norādīti kreditoru parādu atlikumi, jo pēc ikviena kreditora prasījuma apmierināšanas attiecīgā saistība tiek dzēsta (grāmatvedībā – saistība tiek dzēsta grāmatvedības kontu korespondencē ar atlīdzībai atdoto aktīvu uzskaites kontiem). Ja uzņēmuma darbība izbeidzas maksātnespējas procesa rezultātā, tad arī šī procesa pabeigšanas gadījumā slēguma finanšu pārskata bilancē nedrīkst tikt norādīti kreditoru parādu atlikumi, jo parādnieka mantas neesamības gadījumā kreditoru parādu atlikumi jānoraksta (grāmatvedībā – kreditoru prasījumi, kas netiks apmierināti, jo parādniekam nav mantas, tiek norakstīti, grāmatvedības kontu korespondencē ar ieņēmumu uzskaites kontiem.  Jāatzīmē arī, ka neatkarīgi no grāmatvedībā uzskaitītās vērtības, uzņēmumu ienākuma nodokļa (turpmāk – UIN) maksātājiem jāņem vērā, ka uzņēmuma likvidācijas gadījumā visi atlikušie aktīvi pāriet tā dalībniekiem (t.i., saistītajām personām). Līdz ar to, UIN aprēķināšanai aktīvu vērtība jānosaka atbilstoši tirgus cenai saskaņā ar Uzņēmumu ienākuma nodokļa likuma normām.  Ar noteikumu projektu paredzēts atzīt par spēku zaudējušiempašlaik spēkā esošos MK noteikumus Nr.583. |
| 3. | Projekta izstrādē iesaistītās institūcijas un publiskas personas kapitālsabiedrības | Ar Finanšu ministrijas 2018.gada 3.maija rīkojumu Nr. 150 izveidota darba grupa jauna likuma par grāmatvedību, kā arī uz jaunā likuma pamata izdodamo Ministru kabineta noteikumu projektuizstrādei (turpmāk – darba grupa). Darba grupas sastāvā bez Finanšu ministrijas pārstāvjiem bija Valsts kases, Valsts ieņēmumu dienesta, Finanšu un kapitāla tirgus komisijas un Latvijas Bankas pārstāvji, kā arī Biznesa augstskolas “Turība” pārstāvji. Privāto sektoru darba grupā pārstāvēja Latvijas Republikas Grāmatvežu asociācija, ISO sertificēto grāmatvežu asociācija un Latvijas Zvērinātu revidentu asociācija. Darba grupas sēdēs kā pieaicināti eksperti piedalījās arī Latvijas Republikas Ārpakalpojumu grāmatvežu asociācijas un Latvijas tirdzniecības un rūpniecības kameras pārstāvji. Noteikumu projekts bija nosūtīts elektroniskai saskaņošanai, un pēc priekšlikumu un komentāru saņemšanas atbalstīts darba grupas attālinātajā sēdē (2021.gada 11.februārī). |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs visas tās juridiskās un fiziskās personas, kas izbeidz uzņēmuma struktūrvienības darbību vai izbeidz uzņēmuma darbību likvidācijas vai maksātnespējas procesā. |
| 2. | Tiesiskā regulējuma ietekme uz tautsaimniecību un administratīvo slogu | Ar noteikumu projektu paredzēts aizstāt pašlaik spēkā esošos MK noteikumus Nr.583. Noteikumu projekts tieši neietekmēs tautsaimniecību un uzņēmējdarbības vidi, tā kā ar to pamatā tiek pārņemts regulējums, kas pašlaik ietverts MK noteikumos Nr.583, to saskaņojot ar likumā lietoto terminoloģiju un pašreizējām juridiskās tehnikas prasībām, kā arī pašlaik spēkā esošajiem komercdarbību, nodokļus un maksātnespēju regulējošajiem, un citiem normatīvajiem aktiem.  Noteikumu projektā paredzētais regulējums nepalielinās un nesamazinās šīs sadaļas 1.punktā minēto personu administratīvo slogu, bet gan nodrošinās lielāku skaidrību par finanšu pārskatu sagatavošanu gadījumos, kad uzņēmuma vai tā struktūrvienības darbība tiek izbeigta. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |  |  |  |
| --- | --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | | |
| 1. | Saistītie tiesību aktu projekti  p  p | | **Papildus būs** nepieciešami grozījumi MK noteikumos Nr.775, lai novērstu neatbilstības noteikumu projektā unlikuma 21.panta pirmajā daļā paredzētajam. |
| 2. | | Atbildīgā institūcija | Par šīs sadaļas 1.punktā minēto grozījumu izstrādāšanu atbildīga Finanšu ministrija. |
| 3. | | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika izskatīts un konceptuāli saskaņots darba grupā, kuras sēdēs kā darba grupas locekļi vai kā pieaicināti eksperti piedalījās Latvijas Republikas Grāmatvežu asociācijas, ISO sertificēto grāmatvežu asociācijas, Latvijas Zvērinātu revidentu asociācijas, kā arī Latvijas Republikas Ārpakalpojumu grāmatvežu asociācijas un Latvijas tirdzniecības un rūpniecības kameras pārstāvji.  Informācija par noteikumu projektu publicēta Finanšu ministrijas tīmekļa vietnē sadaļā “Sabiedrības līdzdalība” – “Tiesību aktu projekti” – “Grāmatvedības politika.” Līdz ar to sabiedrības pārstāvji var līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē.  Plānots, ka pēc noteikumu projekta pieņemšanas Finanšu ministrijas pārstāvji sniegs skaidrojumus publiskajā telpā dažāda formāta pasākumos, kā arī presē un medijos. |
| 2. | Sabiedrības līdzdalība projekta izstrādē | Informācijapar noteikumu projektu 2021.gada 24.maijā publicēta Finanšu ministrijas tīmekļa vietnē sadaļā “Sabiedrības līdzdalība” - “Tiesību aktu projekti” - “Grāmatvedības politika” (<https://www.fm.gov.lv/lv/mk-noteikumu-projekts-kartiba-kada-gramatvediba-noverte-un-finansu-parskatos-norada-uznemuma-mantu-un-saistibas-ja-uznemuma-vai-ta-strukturvienibas-darbiba-tiek-izbeigta>) un Valsts kancelejas tīmekļa vietnē (<https://www.mk.gov.lv/lv/ministru-kabineta-diskusiju-dokumenti>).  Noteikumu projekts izskatīts un atbalstīts darba grupā, kuras sēdēs kā darba grupas locekļi vai kā pieaicināti eksperti piedalījās arī Latvijas Republikas Grāmatvežu asociācijas, Latvijas Zvērinātu revidentu asociācijas un Latvijas Republikas Ārpakalpojumu grāmatvežu asociācijas pārstāvji.  Noteikumu projekta izstrādes gaitā minēto asociāciju pārstāvji izvērtēja visas pašlaik spēkā esošās MK noteikumu Nr.583 normas un elektroniskā viedokļu saskaņošanā, kā arī darba grupas attālinātajā sēdē 2021.gada 11.februārī pauda atbalstu attiecībā uz noteikumu projektā iekļaujamo regulējumu. Tika panākta vienošanās par visiem priekšlikumos minētajiem jautājumiem. |
| 3. | Sabiedrības līdzdalības rezultāti | Latvijas Republikas Grāmatvežu asociācijas, Latvijas Zvērinātu revidentu asociācijas un Latvijas Republikas Ārpakalpojumu grāmatvežu asociācijas pārstāvju izteiktie priekšlikumi un komentāri attiecībā uz noteikumu projektu tika apspriesti darba grupas attālinātajā sēdē 2021.gada 11.februārī, kur tika panākta vienošanās attiecībā uz visiem saņemtajiem priekšlikumiem. Ņemot vērā nevalstisko organizāciju pārstāvju un Valsts ieņēmumu dienesta ierosinājumus, noteikumu projekta sākotnējās ietekmes ziņojumā (anotācijā) tika iekļauti detalizēti skaidrojumi par tajā paredzētā regulējuma atšķirībām no MK noteikumu Nr.583 noteiktā, un jo īpaši par kreditoru parādu atlikumu neietveršanu likvidācijas slēguma un maksātnespējas procesa noslēguma finanšu pārskata bilancē. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekme uz pārvaldes funkcijām un institucionālo struktūru. Projekta izpildes rezultātā nenotiks jaunu institūciju izveide, esošu institūciju likvidācija un reorganizācija. Projektam nav paredzēta ietekme uz institūciju cilvēkresursiem. |
| 3. | Cita informācija | Nav. |

Finanšu ministra p.i.-

ārlietu ministrs E.Rinkēvičs

A.Priede, 67083866

[arta.priede@fm.gov.lv](mailto:arta.priede@fm.gov.lv)

G.Majevska, 67095616

[gunta.majevska@fm.gov.lv](mailto:gunta.majevska@fm.gov.lv)